Strandflatbelg

Strandflatbelg (Lathyrus japonicus) er en flerårig urt i erteknappslekta i erteblomstfamilien (Fabaceae). 

Den blir opptil 80 cm høy. Planten er grågrønn og som regel hårløs. Stenglen er nedliggende og med ribber, men uten kanter. Bladene sitter spredt, og de er likefinnete med 3-5 par småblader. Bladspissen er omdannet til en slyngtråd, som tidvis er forgrenet. Småbladene er ovale og læraktige med hel rand. Blomstringstiden er juni–august. De rødfiolette blomstene sitter i korte klaser, som har en lang stilk som går ut fra bladhjørnene. Frukten er en brun belg, som er 3–5 cm lang.

Strandflatbelg vokser langs kysten på grusstrender og sanddyner, ofte i store bestander. Frøene beholder spireevnen 4–5 år i sjøvann. Arten er sirkumborealt utbredt på hele den nordlige halvkule og finnes også i Chile. I Norge finnes strandflatflatbelg spredt langs hele kysten, men den mangler i Trøndelag. En skiller ofte mellom to underarter, den glatte sørlig strandflatbelg subsp. maritimus og den hårete nordlig strandflatbelg subsp. japonicus, men underartene gir liten mening når en betrakter arten fra et globalt perspektiv.

Litteratur

Eksterne lenker 
 

Røde blomster
Blå blomster
Flerfargede blomster
Erteblomstfamilien
Stauder
Grønlands flora